35. schôdza NR SR - 6.deň - B. popoludní
Dátum: 2014-05-28
Poslanec: Horváthová, Eva (OĽANO)
Druh vystúpenia: Vystúpenie v rozprave

12. Ďakujem pekne za slovo. Vážená pani predsedajúca, vážená pani ministerka, vážený pán spravodajca, vážení prítomní, dovoľte mi sa vyjadriť k tomuto návrhu zákona. Nebudem sa už vyjadrovať ku zariadeniam sociálnych služieb, ako moji predrečníci, ale dovolím si predniesť k určitým veciam, ktoré ma trápia v tomto zákone, ktoré si myslím, že je možné vylepšiť, tri pozmeňujúce návrhy. Vzhľadom na to, že tie pozmeňujúce návrhy, teda jeden z nich je dosť obsiahly a má dosť obsiahlu aj dôvodovú správu a musím ju tu prečítať, tak nebudem bližšie ho komentovať a dozviete sa to podstatné v texte dôvodovej správy, aby som nezdržovala. Prvý návrh sa týka ale doplnenia jednej špecializovanej ambulancie do zoznamu špecializovaných ambulancií. Doteraz sa tie ambulancie špecializované tvorili podľa špecializácie určitých a chápem aj zámer ministerstva, prečo dalo zoznam konkrétnych ambulancií. Je to aj z toho dôvodu, aby bolo jasné materiálno-technologické vybavenie ambulancie, aby bol poriadok, aby vedeli vyššie územné celky, ktoré ambulancie sa môžu na poliklinikách v tej špecializovanej ambulantnej starostlivosti otvárať a aké by mali mať vybavenie, aké by mali mať určité pravidlá. Z tohto zoznamu vypadla, alebo nie je zaradená anestéziologická ambulancia. Som sa rozprávala s odborníkmi, ktorí sa anestéziológii venujú a snažia sa o rozvoj tohto odboru a určite viete, že viaceré nemocnice takéto anestéziologické ambulancie majú. Doteraz to nebol problém, keďže existovali pod nemocnicami, vlastne v rámci ústavnej zdravotnej starostlivosti. Obávame sa však, že keď nebude takýto typ ambulancie uvedený medzi špecializovanými ambulanciami, nebude sa môcť takáto ambulancia zriadiť v nemocnici. Čiže ten prvý pozmeňujúci návrh sa týka toho, že chceme takúto ambulanciu zaradiť. Keď som si podrobnejšie preštudovala tento návrh zákona, aj ďalšie predpisy, ktoré sa viažu na špecializovanú ambulantnú starostlivosť, som si vedomá toho, že keď takúto ambulanciu zavedieme do zoznamu špecializovaných ambulancií, bude priestor na to, aby sa tieto ambulancie vytvárali aj na poliklinikách, čo zrejme nie je žiaduce, keďže náplň týchto ambulancií ako predoperačných vyšetrení možno je sporná, alebo nebude dostačujúca na to, aby tá ambulancia mala určité ordinačné hodiny. Napriek tomu si myslím, že v nemocniciach a možno aj v budúcnosti v centrách jednodňovej chirurgie by anestéziologická ambulancia mala byť, pretože to skvalitňuje starostlivosť o pacienta a keď ten pacient má ísť na plánovanú operáciu, je to pacient staršieho veku a je polymorbidný, má možnosť ísť dopredu, pár dní dopredu aj na anestéziologické vyšetrenie a človek, ktorý ho bude uspávať, môže posúdiť, či interné vyšetrenie, ktoré má spravené, predoperačné, či stačí a či ten typ anestézy, ktorý chce anestéziológ použiť a tie typy anestézy idú veľmi dopredu, nebude nejako negatívne vplývať na toho pacienta a nebude mať nejaké kontraindikácie. To znamená, že pacient, ktorý je dlhodobo liečený, teda dlhodobo objednaný na nejakú operáciu, bude môcť prísť už aj s anestéziologickým vyšetrením a pokiaľ nebude za tie tri, štyri dni akútne chorý, môže byť zoperovaný. Chceme ušetriť teda toho pacienta od toho, aby sa nestalo, že príde na hospitalizáciu a anestéziológ mu večer predtým povie, že ja vás neuspím, lebo máte takéto a takéto veci, ktoré sa dali riešiť aj predtým. Takže to je v stručnosti k tomu prvému pozmeňujúcemu návrhu. Dovolím si ho teraz prečítať. Je to doplňujúci návrh poslankyne Národnej rady Slovenskej republiky Evy Horváthovej k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 884). Vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov sa dopĺňa takto: V čl. I bode 27 prílohy č. 1a sa za riadok 22 vkladá nový riadok 23, ktorý znie: "23. Anestéziologická ambulancia." Doterajšie riadky 23 až 64 sa označujú ako riadky 24 až 65. Odôvodnenie. Ide o doplnenie anestéziologickej ambulancie do zoznamu špecializovaných ambulancií. Úlohou tejto ambulancie je optimalizácia prípravy pacientov pred operačným výkonom, najmä v súvislosti s odhalením možných rizík spojených s operačným výkonom v dostatočnom časovom predstihu pred zákrokom. Vyšetrenie má za cieľ zhodnotiť zdravotný stav pacienta, posúdiť stupeň rizika v perioperačnom období a navrhnúť predoperačnú prípravu, konziliárne vyšetrenie, prípadne liečebno-preventívny postup, ktorý má optimalizovať klinický stav pacienta. Nezaradenie anestéziologickej ambulancie do zoznamu špecializovaných ambulancií by malo za následok, že pacienta bude anestéziológ prvýkrát vidieť až tesne pred operačným výkonom. Otázka časového predstihu pred zákrokom je dôležitá najmä v prípade chronických pacientov trpiacich na ochorenia viacerých systémov, kde sa cielenou prípravou v dostatočnom predstihu pred výkonom dá zlepšiť ich status a tým aj zlepšiť ich pooperačný výsledok. Ak sa anestéziologické vyšetrenie bude realizovať tesne pred výkonom, môže sa stať, že už nebude časový priestor pre realizáciu všetkých potrebných vyšetrení a pacient bude musieť byť objednaný na nový operačný termín. Existencia anestéziologickej ambulancie predchádza neodôvodneným a nepotrebným hospitalizáciám, ktoré by viedli k zvyšovaniu nákladov v súvislosti s poskytovaním zdravotnej starostlivosti. V anestéziologickej ambulancii je pacientovi navyše poskytnuté odborné vyšetrenie v dôstojnom prostredí, a nie pri lôžku už počas hospitalizácie pred plánovaným operačným výkonom, kde sú často prítomní i ďalší pacienti na izbe. To je prvý pozmeňujúci návrh. Týmto by som vás poprosila o jeho podporu. Druhý je pozmeňujúci a doplňujúci návrh, ktorý sa týka starostlivosti o novorodencov po prepustení z nemocnice. V súčasnosti je to tak, že každé dieťa po narodení má nárok na preventívnu prehliadku do 48 hodín po prepustení z pôrodnice a mala by byť táto prehliadka v domácom prostredí takéhoto novo narodeného dieťatka. Matka dostane správu, prepúšťaciu správu z novorodeneckého oddelenia do ruky a je povinná, alebo teda sa jej odporučí, aby s touto správou išla k odbornému pediatrovi, ktorý sa teda dozvie o narodení toho dieťatka a do dvoch dní by mal prísť. Môže sa stať, že takáto správa ale neodíde, takže veľmi sa mi páči zámer ministerstva, že sa snaží toto zoptimalizovať a zabezpečiť to, aby sa príslušné orgány dozvedeli o tom, že sa nejaké dieťatko narodilo a aby malo príslušnú starostlivosť. Čo však ministerstvo navrhuje, je to, že najneskôr na druhý deň od prepustenia dieťatka z pôrodnice je povinný, povinné toto oddelenie, alebo klinika odoslať správu o prepustení dieťaťa odbornému pediatrovi a tento odborný pediater po doručení správy má tri pracovné dni na to, aby toto dieťatko vyšetril v domácom prostredí. Môže sa stať, že keď sa dieťa narodí napríklad v piatok ráno, tak, alebo teda je, tak, je prepustené v piatok ráno, tak správa o prepustení tohto dieťaťa môže ísť až v pondelok ráno, to znamená o tri dni pediatrovi. Teda sa môže stať, že pôjde dva dni tomu pediatrovi poštou a ďalšie tri dni má na to pediater, aby toho novorodenca videl. To sa nám nezdá celkom správne, pretože týždeň je veľmi dlhá doba na to, aby ten novorodenec bol skontrolovaný v domácom prostredí, pretože v súčasnosti sa môže stať, že dieťa je prepustené aj na štvrtý deň z pôrodnice a niektoré napríklad ťažké srdcové chyby sa objavia až na štvrtý - piaty deň a teda mohlo by dôjsť k omeškaniu adekvátnej zdravotnej starostlivosti a možno ohrozenia až zdravia dieťaťa. V tomto pozmeňujúcom návrhu sa teda snažíme istým spôsobom upraviť tieto podmienky a informovať obvodného pediatra už o tom, že sa dieťatko narodilo, aby bol pripravený na to a rátal s tým, že ho bude pozerať v domácom prostredí. Takže dovoľte mi predniesť pozmeňujúci a doplňujúci návrh poslankyne Národnej rady Slovenskej republiky Evy Horváthovej k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 884). Vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov sa mení a dopĺňa takto: 1. V čl. I bod 12 znie: "12. V § 79 sa odsek 1 dopĺňa písmenami zq) až zw), ktoré znejú: "zq) bezodkladne po prepustení dieťaťa, ktoré je po narodení prepustené z ústavnej zdravotnej starostlivosti do domáceho prostredia, alebo po opustení zariadenia ústavnej zdravotnej starostlivosti matkou po pôrode s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti, 55jaf), preukázateľne odoslať lekársku prepúšťaciu správu dieťaťa všeobecnému lekárovi, ktorý poskytuje všeobecnú ambulantnú zdravotnú starostlivosť pre deti a dorast, 1. ktorého uviedol zákonný zástupca dieťaťa ako lekára, s ktorým uzatvorí pre dieťa dohodu o poskytovaní zdravotnej starostlivosti, 2. ktorý poskytuje všeobecnú ambulantnú starostlivosť pre deti a dorast v zdravotnom obvode podľa trvalého alebo prechodného pobytu matky, ak zákonný zástupca dieťaťa neuviedol lekára, s ktorým uzatvorí pre dieťa dohodu o poskytovaní zdravotnej starostlivosti, ak je to možné, lekársku prepúšťaciu správu dieťaťa je poskytovateľ povinný odoslať v deň prepustenia dieťaťa, ktoré je po narodení prepustené z ústavnej zdravotnej starostlivosti do domáceho prostredia, alebo v deň opustenia zariadenia ústavnej zdravotnej starostlivosti matkou po pôrode s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti, 55jaf) zr) bezodkladne po narodení dieťaťa v zariadení ústavnej zdravotnej starostlivosti alebo po umiestnení novorodenca v zariadení ústavnej zdravotnej starostlivosti po jeho narodení preukázateľne odoslať v elektronickej forme informáciu o narodení dieťaťa všeobecnému lekárovi podľa písmena zq), ktorý je poskytovateľom, alebo poskytovateľovi, u ktorého všeobecný lekár podľa písmena zq) vykonáva zdravotnícke povolanie, na adresu elektronickej pošty tohto poskytovateľa zverejnenú v zozname poskytovateľov podľa osobitného predpisu, ak je to možné, informáciu o narodení dieťaťa je poskytovateľ povinný odoslať v deň narodenia dieťaťa v zariadení ústavnej zdravotnej starostlivosti, alebo v deň umiestnenia novorodenca v zariadení ústavnej zdravotnej starostlivosti po jeho narodení. Informácia o narodení dieťaťa sa odosiela na účel jej sprístupnenia všeobecnému lekárovi podľa písmena zq) a zabezpečenia splnenia povinnosti podľa písmena zu) a obsahuje tieto údaje 1. o držiteľovi povolenia na prevádzkovanie zariadenia ústavnej zdravotnej starostlivosti, v ktorom sa dieťa narodilo, alebo v ktorom bol novorodenec po jeho prepustení umiestnený: 1a. meno, priezvisko a dátum narodenia držiteľa povolenia, druh, odborné zameranie a miesto prevádzkovania zdravotníckeho zariadenia, ak je držiteľ povolenia fyzickou osobou, 1b. obchodné meno, sídlo, právnu formu, identifikačné číslo, ak už bolo pridelené, meno, priezvisko a miesto trvalého pobytu osoby alebo osôb, ktoré sú štatutárnym orgánom, druh, odborné zameranie a miesto prevádzkovania zdravotníckeho zariadenia, ak je držiteľ povolenia právnickou osobou, 2. ako aj tieto ďalšie údaje: 2a. meno, priezvisko a bydlisko dieťaťa a jeho rodičov, 2b. dátum narodenia dieťaťa, 2c. meno a priezvisko všeobecného lekára podľa písmena zq), 2d. ak všeobecný lekár podľa písmena zq) nie je poskytovateľom, aj meno a priezvisko držiteľa povolenia, u ktorého všeobecný lekár podľa písmena zq) vykonáva zdravotnícke povolanie, ak je tento držiteľ povolenia fyzickou osobou, alebo obchodné meno držiteľa povolenia, u ktorého všeobecný lekár podľa písmena zq) vykonáva zdravotnícke povolanie a je tento držiteľ povolenia právnickou osobou, zs) bezodkladne po prepustení dieťaťa, ktoré je po narodení prepustené z ústavnej zdravotnej starostlivosti do domáceho prostredia, alebo po opustení zariadenia ústavnej zdravotnej starostlivosti matkou po pôrode s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti, 55jaf) preukázateľne odoslať v elektronickej forme informáciu o odoslaní lekárskej prepúšťacej správy dieťaťa podľa písmena zq) všeobecnému lekárovi podľa písmena zq), ktorý je poskytovateľom, alebo poskytovateľovi, u ktorého všeobecný lekár podľa písmena zq) vykonáva zdravotnícke povolanie, na adresu elektronickej pošty tohto poskytovateľa zverejnenú v zozname poskytovateľov podľa osobitného predpisu, 55jag) ak je to možné, informáciu o odoslaní lekárskej prepúšťacej správy dieťaťa podľa písmena zq) je poskytovateľ povinný odoslať v deň prepustenia dieťaťa, ktoré je po narodení prepustené z ústavnej zdravotnej starostlivosti do domáceho prostredia, alebo v deň opustenia zdravotníckeho zariadenia matkou po pôrode s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti. 55jaf) Informácia o odoslaní lekárskej prepúšťacej správy dieťaťa podľa písmena zq) sa odosiela na účel jej sprístupnenia všeobecnému lekárovi podľa písmena zq) a zabezpečenia splnenia povinnosti podľa písmena zu) a obsahuje tieto údaje: 1. o držiteľovi povolenia na prevádzkovanie zariadenia ústavnej zdravotnej starostlivosti, z ktorého bolo dieťa prepustené do domáceho prostredia, alebo ktoré matka opustila po pôrode s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti 55jaf) 1a. meno, priezvisko a dátum narodenia držiteľa povolenia, druh, odborné zameranie a miesto prevádzkovania zdravotníckeho zariadenia, ak je držiteľ povolenia fyzickou osobou 1b. obchodné meno, sídlo, právnu formu, identifikačné číslo, ak už bolo pridelené, meno, priezvisko a miesto trvalého pobytu osoby alebo osôb, ktoré sú štatutárnym orgánom, druh, odborné zameranie a miesto prevádzkovania zdravotníckeho zariadenia, ak je držiteľ povolenia právnickou osobou, 2. ako aj tieto ďalšie údaje: 2a. meno, priezvisko a bydlisko dieťaťa a jeho rodičov, 2b. dátum prepustenia dieťaťa z ústavnej zdravotnej starostlivosti do domáceho prostredia alebo dátum opustenia zariadenia ústavnej zdravotnej starostlivosti matkou po pôrode s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti 55jaf) 2c. meno a priezvisko všeobecného lekára podľa písmena zq), 2d. dátum odoslania lekárskej prepúšťacej správy podľa písmena zq), 2e. ak všeobecný lekár podľa písmena zq) nie je poskytovateľom, aj meno a priezvisko držiteľa povolenia, u ktorého všeobecný lekár podľa písmena zq) vykonáva zdravotnícke povolanie, ak je tento držiteľ povolenia fyzickou osobou, alebo obchodné meno držiteľa povolenia, u ktorého všeobecný lekár podľa písmena zq) vykonáva zdravotnícke povolanie, ak je tento držiteľ povolenia právnickou osobou, zt) bezodkladne oznámiť príslušnému úradu práce, sociálnych vecí a rodiny opustenie zdravotníckeho zariadenia matkou po pôrode bez dieťaťa alebo s dieťaťom spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti, 55jaf) ak nejde o ženu, ktorá písomne požiadala o utajenie svojej osoby v súvislosti s pôrodom, zu) zabezpečiť vykonanie preventívnej prehliadky dieťaťa v domácom prostredí všeobecným lekárom podľa písmena zq) do troch kalendárnych dní od doručenia informácie v elektronickej podobe o odoslaní lekárskej prepúšťacej správy dieťaťa podľa písmena zs), táto povinnosť sa nepovažuje za porušenú v prípade znemožnenia vykonania preventívnej prehliadky dieťaťa podľa písmena zv), ak poskytovateľ súčasne splní oznamovaciu povinnosť podľa písmena zv), zv) bezodkladne oznámiť príslušnému úradu práce, sociálnych vecí a rodiny ako orgánu sociálnoprávnej ochrany detí a sociálnej kurately znemožnenie vykonania preventívnej prehliadky dieťaťa v domácom prostredí podľa písmena zu), zw) oznamovať údaje o potenciálnom darcovi orgánov určených na transplantáciu podľa osobitného predpisu 55jah) národnej transplantačnej organizácii. Poznámky pod čiarou k odkazom 55jaf) až 55jah) znejú: 55jaf) § 9 ods. 6 zákona č. 576/2004 Z. z. 55jag) § 20d ods. 8 písm. b) zákona č. 581/2004 Z. z. v znení zákona č. 220/2013 Z. z. 55jah) Druhá hlava zákona č. 576/2004 Z. z. v znení neskorších predpisov. Odôvodnenie. Cieľom bodu 1 tohto pozmeňujúceho a doplňujúceho návrhu je zvýšiť ochranu života a zdravia novorodencov zlepšením vykonateľnosti preventívnej prehliadky novorodenca v domácom prostredí v potrebnej lehote (viď aj odôvodnenie k bodu 7 tohto pozmeňujúceho a doplňujúceho návrhu). V § 79 ods. 1 sa upravuje znenie povinností dopĺňaných vo vládnom návrhu zákona a súčasne sa dopĺňajú aj úplne nové povinnosti. Lehota uvedená v písmene zq) sa precizuje tak, aby bola lekárska prepúšťacia správa dieťaťa všeobecnému lekárovi doručená bezodkladne, podľa možnosti však ešte v deň prepustenia dieťaťa z ústavnej zdravotnej starostlivosti do domáceho prostredia, alebo v deň opustenia zariadenia ústavnej zdravotnej starostlivosti matkou po pôrode s dieťaťom, ktoré je v rozpore s ustanovením osobitného predpisu. V písmenách zr) a zs) sa dopĺňajú nové informačné povinnosti poskytovateľa podľa § 7 ods. 4 písm. a) zákona č. 578/2004 Z. z. v znení neskorších predpisov (prevádzkujúceho nemocnicu), konkrétne ide o povinnosť bezodkladne odosielať elektronické informácie o narodení dieťaťa a o jeho prepustení z ústavnej zdravotnej starostlivosti (resp. o opustení zariadenia ústavnej zdravotnej starostlivosti matkou po pôrode s dieťaťom, ktoré je v rozpore s ustanovením osobitného predpisu). Uvedené informácie sa majú odosielať všeobecnému lekárovi podľa písmena zq), ktorý je poskytovateľom, alebo poskytovateľovi, u ktorého všeobecný lekár podľa písmena zq) vykonáva zdravotnícke povolanie (kvôli existujúcemu zoznamu poskytovateľov zdravotnej starostlivosti podľa § 20d ods. 8 písm. b) zákona č. 581/2004 Z. z. v znení zákona č. 220/2013 Z. z., v ktorom má národné kontaktné miesto, teda Úrad pre dohľad nad zdravotnou starostlivosťou, zverejňovať aj adresu elektronickej pošty poskytovateľa). Na základe prijatia predmetných povinností by sa v spojení s povinnosťou bezodkladne odosielať príslušnému všeobecnému lekárovi lekársku prepúšťaciu správu dieťaťa dosiahol výkon preventívnych prehliadok novorodencov v domácom prostredí v kratšej ako navrhovanej lehote, t. j. do troch kalendárnych dní od doručenia informácie podľa písmena zs), namiesto do troch pracovných dní od doručenia lekárskej prepúšťacej správy dieťaťa a to aj v prípade oneskoreného odoslania, či oneskoreného doručenia lekárskej prepúšťacej správy dieťaťa všeobecnému lekárovi, prípadne aj ak by táto prepúšťacia správa nebola vôbec doručená. V porovnaní s vládnym návrhom zákona je novou povinnosťou aj navrhované ustanovenie písmena zu) zabezpečiť vykonanie preventívnej prehliadky dieťaťa v domácom prostredí do troch kalendárnych dní od doručenia informácie v elektronickej forme o odoslaní lekárskej prepúšťacej správy dieťaťa. Hoci preventívne prehliadky nie sú zo strany poistencov povinné, preventívna prehliadka novorodenca v domácom prostredí má byť príslušným všeobecným lekárom vykonaná v zákonnej lehote, vyplýva to aj z písmena zt) vládneho návrhu zákona, ako aj z prílohy číslo 2 zákona č. 577/2004 Z. z. v znení neskorších predpisov. 2. V čl. I sa za bod 12 vkladá nový bod 13, ktorý znie: "13. V § 79 ods. 3 písm. b) sa slová "u) a v)" nahrádzajú slovami "u), v) a zq) až zw)". Doterajšie body sa následne prečíslujú. Odôvodnenie: Ide o legislatívno-technickú úpravu, ktorá bezprostredne súvisí s bodom 1 (doplneným § 79 ods. 1) tohto pozmeňujúceho a doplňujúceho návrhu. Na účel jednoznačnosti sa na rozdiel od vládneho návrhu zákona, číslo parlamentnej tlače 884, navrhuje výslovne ustanoviť, že navrhované nové povinnosti sa nevzťahujú na poskytovateľa, ktorý je držiteľom licencie na výkon samostatnej zdravotníckej praxe. Tieto povinnosti sú teda relevantné len pre poskytovateľa, ktorý je držiteľom povolenia. 3. V čl. I bode 13 v § 79 ods. 3 písm. d) sa slová "odseku 1 písm. zq) až zs)" nahrádzajú slovami "odseku 1 písm. zq) až zt) a zw)". Odôvodnenie: Ide o legislatívno-technickú úpravu, ktorá bezprostredne súvisí s bodom 1 (doplneným § 79 ods. 1) tohto pozmeňujúceho a doplňujúceho návrhu. 4. V čl. I bode 13 v § 79 ods. 3 písm. e) sa slová "odseku 1 písm. zt)" nahrádzajú slovami "odsek 1 písm. zu) a zv)". Odôvodnenie: Ide o legislatívno-technickú úpravu, ktorá bezprostredne súvisí s bodom 1 (doplneným § 79 ods. 1) tohto pozmeňujúceho a doplňujúceho návrhu. 5. V čl. I bode 20 sa slová "zq), zr) a zt)" nahrádzajú slovami "a zq) až zv)". Odôvodnenie: Ide o legislatívno-technickú úpravu, ktorá bezprostredne súvisí s bodom 1 (doplneným § 79 ods. 1) tohto pozmeňujúceho a doplňujúceho návrhu. 6. V čl. I bode 21 sa slová "a zs)" nahrádzajú slovami "a zw)". Odôvodnenie: Ide o legislatívno-technickú úpravu, ktorá bezprostredne súvisí s bodom 1 (doplneným § 79 ods. 1) tohto pozmeňujúceho a doplňujúceho návrhu. 7. V čl. III bode 3 sa slová "do troch pracovných dní od doručenia prepúšťacej správy dieťaťa, dieťa, ktoré je po narodení prepustené z ústavnej starostlivosti do domáceho prostredia" nahrádzajú slovami "do troch kalendárnych dní od doručenia informácie v elektronickej forme o odoslaní prepúšt'acej správy diet'at'a, ktoré je po narodení prepustené z ústavnej starostlivosti do domáceho prostredia alebo ktorého matka s ním opustila zdravotnícke zariadenie po pôrode spôsobom, ktorý je v rozpore s ustanovením osobitného predpisu o prepustení osoby z ústavnej starostlivosti, 36, podľa osobitného predpisu, 37". Poznámky pod čiarou k odkazom 36 a 37 znejú: "36) § 9 ods. 6 zákona č. 576/2004 Z. z. a 37) § 79 ods. 1písm. zu) zákona č. 578/2004 Z. z. v znení zákona č. .../2014 Z. z.". Odôvodnenie: S lehotou preventívnej prehliadky novorodenca v domácom prostredí po jeho prepustení z ústavnej starostlivosti, ktorá má byť podľa vládneho návrhu zákona až do troch pracovných dní od doručenia lekárskej prepúšťacej správy dieťaťa príslušnému všeobecnému lekárovi, podľa nášho názoru nemožno súhlasiť. V dôsledku tejto lehoty, ktorá je v porovnaní s platnou právnou úpravou (do 48 hodín po prepustení novorodenca z nemocnice alebo pôrodnice) neodôvodnene predlžená, by mohlo dôjsť k zbytočnému ohrozeniu života alebo zdravia novorodencov (napr. v dôsledku nesplnenia povinností poskytovateľov súvisiacich s odosielaním prepúšťacej správy dieťaťa, či v dôsledku zlyhania doručenia). Navrhované tri pracovné dni od doručenia lekárskej prepúšťacej správy dieťaťa namiesto súčasných 48 hodín po prepustení novorodenca z nemocnice alebo pôrodnice nie sú akceptovateľné, nakol'ko vôbec nezaručujú preventívnu prehliadku novorodenca v domácom prostredí v prípade nesplnenia povinnosti poskytovateľa odoslať lekársku prepúšťaciu správu dieťaťa alebo v prípade zlyhania doručovateľa. Preventívna prehliadka v domácom prostredí by v prípade oneskoreného odoslania lekárskej prepúšťacej správy dieťaťa, či jej oneskoreného doručenia bola novorodencovi poskytnutá neskoro. Z dôvodu zvýšeného rizika pre život a zdravie novorodencov sa navrhuje zmena znenia čl. III bodu 3 vládneho návrhu zákona. Podľa pozmeňujúceho a doplňujúceho návrhu sa má preventívna prehliadka novorodenca v domácom prostredí vykonať najneskôr do troch kalendárnych dní od doručenia elektronickej informácie o odoslaní prepúšťacej správy dieťaťa na základe povinnosti navrhovanej v čl. I bode 1 § 79 ods. 1 písm. zu). Príslušný všeobecný lekár, resp. poskytovateľ, u ktorého tento lekár vykonáva zdravotnícke povolanie, by bol na potrebu vykonania preventívnej prehliadky novorodenca predbežne upozornený už na základe informácie o narodení dieťaťa doručenej v elektronickej podobe od poskytovateľa prevádzkujúceho zariadenie ústavnej zdravotnej starostlivosti, v ktorom sa dieťa narodilo, alebo do ktorého bolo umiestnené po narodení. Následne by bola príslušnému všeobecnému lekárovi v elektronickej forme doručená aj informácia o odoslaní lekárskej prepúšťacej správy dieťaťa, ktorú by bol poskytovateľ prevádzkujúci zariadenie ústavnej zdravotnej starostlivosti povinný odoslať bezodkladne po prepustení novorodenca z ústavnej zdravotnej starostlivosti do domáceho prostredia, alebo bezodkladne po opustení zariadenia zdravotnej ústavnej starostlivosti matkou po pôrode s dieťaťom, ktoré by bolo v rozpore s ustanovením osobitného predpisu. V súvislosti s elektronickým doručovaním sa využíva existujúci zoznam poskytovateľov zdravotnej starostlivosti zverejňovaný národným kontaktným miestom podľa § 20d ods. 8 písm. b) zákona č. 581/2004 Z. z . v znení zákona č. 220/2013 Z. z. Tento zoznam je súčasne v praxi potrebné sprecizovať tak, aby obsahoval všetky údaje taxatívne vymenované v platnom § 20d ods. 8 písm. b) zákona č. 581/2004 Z. z. v znení zákona č. 220/2013 Z. z. (vrátane adresy elektronickej pošty poskytovateľa). Predmetný zoznam je potrebné kvôli dosiahnutiu presnosti a jednoznačnosti znenia aj doplniť (viď bod 8 tohto pozmeňujúceho a doplňujúceho návrhu). Navrhované riešenie by zaručilo výkon preventívnej prehliadky novorodenca v domácom prostredí aj v prípade, že by lekárska prepúšťacia správa dieťaťa príslušnému všeobecnému lekárovi bola doručená oneskorene (resp. aj v prípade, ak by prepúšťacia správa vôbec nebola doručená, ale boli by splnené nové informačné povinnosti poskytovateľa). Tým by sa dosiahla zvýšená prevencia, t. j. ochrana života a zdravia novorodencov. Zvolené riešenie je stále menej striktné ako platná právna úprava (lehota do troch kalendárnych dní namiesto do 48 hodín), v porovnaní s riešením navrhovaným vo vládnom návrhu zákona, číslo parlamentnej tlače 884, je však prísnejšie a zvyšuje vykonateľnosť preventívnej prehliadky novorodenca v domácom prostredí v zákonnej lehote. 8. V čl. IV sa za bod 9 vkladá nový bod 10, ktorý znie: "10. V § 20d ods. 8 písm. b) sa za slová "ak ide o právnickú osobu," vkladajú slová "namiesto mena a priezviska sa zverejňuje obchodné meno a". Doterajšie body sa následne prečíslujú. Odôvodnenie: Predmetné ustanovenie sa precizuje kvôli presnosti a jednoznačnosti právnej úpravy a v súvislosti s bodom 1 tohto pozmeňujúceho a doplňujúceho návrhu. To bol druhý pozmeňujúci návrh. Nech sa páči. (Reakcia na spravodajcu, mimo mikrofónu: "Ja neviem. Však hovorí, že sa to musí celé prečítať. Však vy ste spravodajca, povedzte, keď nie, keď nemusím, ja nebudem čítať." ) Jurinová Erika, podpredsedníčka NR SR 13. Pani poslankyňa, pokračujete v rozprave? Horváthová Eva, poslankyňa NR SR 14. (Reakcia na predsedajúcu, mimo mikrofónu: "Pokračujem, len je dosť rozsiahly ten tretí, tak sa pýta pán spravodajca, či musím čítať odôvodnenie.) Vážení prítomní, dovoľte mi teda predniesť tretí pozmeňujúci návrh, ktorý je najobsiahlejší a týka sa reakcie na neobsadené sídla vrtuľníkovej záchrannej zdravotnej služby, aj na avizované trestné oznámenie na ministerstvo zdravotníctva za neobsadenie týchto sídiel. Ak si spomínate, predložila som taký návrh zákona koncom minulého roka a teraz som si dovolila vzhľadom na situáciu, ktorá ešte stále nie je vlastne vyriešená a mohla by sa teoreticky opakovať opäť, pozmeňujúci návrh k tomuto vládnemu návrhu zákona, kde precizujeme lehoty, ktoré by sa mali upraviť tak, aby ministerstvo vypísalo výberové konanie včas, aby sa toto výberové konanie za ideálnych podmienok, aj za niektorých špecifických podmienok stihlo a nestalo sa to, čo sa stalo minulý rok. Viac vysvetlenia bude vlastne v odôvodnení jednotlivých bodov pozmeňujúceho a doplňujúceho návrhu poslankyne Národnej rady Slovenskej republiky Evy Horváthovej a Eriky Jurinovej k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov. (Hlasy v sále.) Takže vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov sa mení a dopĺňa takto: 1. V čl. I sa za bod 2 vkladajú nové body 3 až 26, ktoré znejú: 3. V § 12 ods. 8 sa slová "§ 14 ods. 8 a 11" nahrádzajú slovami "§ 14 ods. 9 a 12". Tento bod nadobúda účinnosť 1. júla 2015, čo sa premietne do ustanovení o účinnosti. 4. V § 14 sa za odsek 2 vkladá nový odsek 3, ktorý znie: "(3) Ministerstvo zdravotníctva za podmienok podľa odseku 4 vyhlási výberové konanie na vydanie povolenia na prevádzkovanie ambulancie záchrannej zdravotnej služby v príslušnom sídle stanice záchrannej zdravotnej služby a termín výberového konania a) najmenej sedem mesiacov pred 1. uplynutím doby platnosti predchádzajúceho povolenia na prevádzkovanie ambulancie záchrannej zdravotnej služby podľa § 20 písm. c), 2. požadovaným dňom zrušenia predchádzajúceho povolenia na prevádzkovanie ambulancie záchrannej zdravotnej služby podľa § 19 ods. 1 písm. a), b) bezodkladne po 1. vzniku nového sídla stanice záchrannej zdravotnej služby, ak ide o prvé prevádzkovanie ambulancie záchrannej zdravotnej služby v novom sídle stanice záchrannej zdravotnej služby, 2. nadobudnutí právoplatnosti rozhodnutia o zrušení predchádzajúceho povolenia, ak ide o zrušenie povolenia na prevádzkovanie ambulancie záchrannej zdravotnej služby podľa § 19 ods. 1 písm. b) až g) alebo § 19 ods. 2. 3. zániku platnosti predchádzajúceho povolenia, ak ide o zánik platnosti predchádzajúceho povolenia na prevádzkovanie ambulancie záchrannej zdravotnej služby podľa § 20 písm. a) alebo § 20 písm. b).". Doterajšie odseky 3 až 13 sa označujú ako odseky 4 až 14. Tento bod nadobúda účinnosť 1. júla 2015, čo sa premietne do ustanovení o účinnosti. 5. V § 14 odsek 4 znie: "(4) Lehotu na podanie žiadosti o vydanie povolenia na prevádzkovanie ambulancie záchrannej zdravotnej služby a termín výberového konania uverejňuje ministerstvo zdravotníctva najmenej v jednom denníku s celoštátnou pôsobnosťou a na svojom webovom sídle (ďalej len ´vyhlásenie výberového konania´). Lehota na podanie žiadosti o vydanie povolenia na prevádzkovanie ambulancie záchrannej zdravotnej služby nesmie byť kratšia ako dva mesiace od vyhlásenia výberového konania. Výberové konanie vrátane doručenia správy o výsledku výberového konania podľa odseku 11 sa musí ukončiť najneskôr do štyroch mesiacov od jeho vyhlásenia.". Tento bod nadobúda účinnosť 1. júla 2015, čo sa premietne do ustanovení o účinnosti. 6. V § 14 ods. 5 prvej vete sa slová "troch členov" nahrádzajú slovami "piatich členov". Tento bod nadobúda účinnosť 1. júla 2015, čo sa premietne do ustanovení o účinnosti. 7. V § 14 ods. 6 druhá veta znie: "Za člena komisie môže vymenovať len odborne spôsobilú (odsek 14) a bezúhonnú osobu; za bezúhonného sa na účely tohto odseku nepovažuje ten, kto bol právoplatne odsúdený za úmyselný trestný čin a v prípade obzvlášť závažného úmyselného trestného činu, trestného činu zneužívania právomoci verejného činiteľa, trestného činu prijímania úplatku a inej nenáležitej výhody, trestného činu podplácania a trestného činu nepriamej korupcie aj ten, komu bolo odsúdenie za takýto trestný čin zahladené alebo na ktorého sa hľadí, akoby nebol pre takýto trestný čin odsúdený podľa osobitného predpisu 17c)". Poznámka pod čiarou k odkazu 17c znie: "17c) Trestný zákon.". Tento bod nadobúda účinnosť 1. júla 2015, čo sa premietne do ustanovení o účinnosti. 8. V § 14 ods. 6 sa za druhú vetu vkladá nová tretia veta: "Bezúhonnosť na účely tohto odseku sa preukazuje odpisom z registra trestov 18, ktorý nesmie byť starší ako tri mesiace.". Poznámka pod čiarou k odkazu 18 znie: "18) § 13 a 14 zákona č. 330/2007 Z. z. v znení neskorších predpisov.". Tento bod nadobúda účinnosť 1. júla 2015, čo sa premietne do ustanovení o účinnosti. 9. V § 14 ods. 7 sa slová "odseku 5" vo všetkých prípadoch nah